# Auriòlas

Auriòlas (Auriolles en francés) es una comuna deu Vasadés istoric, en Guiana, lingüisticament gascona, administrada per lo departament de Gironda e la region de Novèla Aquitània, ancianament d'Aquitània.

## Geografia
### Perimètre deu territòri

Comunas confrontantas de Auriòlas :
| | Listrac | |
| Sossac | | Pelagrua |
| Casaugitat | Sent Fèrme | |

## Toponimia

Las fòrmas ancianas son Auriola (nemus quod dicitur...), en 1155-1183, Auriola, en 1274, Lauriola (de ~), en 1289. Dauzat interprèta lo nom coma lo nom de l'ausèth, deu latin aureolus, e Negre, citat per Bénédicte Boyrie-Fénié, postula Centaurea calcitrapa o Narcissus poeticus, que pòden portar lo nom d'auriòla. Mes B. Boyrie-Fénié, considèra qu'en l'abséncia de sufixe, de valor collectiva, aqueras proposicions son dificilas. Accèpta pr'aquò l'idèa de Jacques Astor, que cita l'ancian francés oriol, « bòrd, bassulh, limit », que porré aver un equivalent en ancian occitan, e la remarca de P.H. Billy, que vei Auriòlas au limit de Vasadés e d'Agenés, doneré un pes suplementari a aquera suggestion. L'inconvenient es qu'entre Auriòlas e la devisa de las diocèsis, i a quasi 10 km.
Los autors coneishèven, probable, l'adjectiu auriòl quand es acompanhat d'un nom, coma los nombrós Montauriòls e Puèg-auriòls lengadocians. Si l'an pas acceptat ací, es que lo mot semblava pas de valor adjectivala. Mes un nom sosentendut es totjorn possible, coma per exemple lo latin villa o terra. Lo cas d'Auriòla es pas isolat. I a tanben la comuna d'Oriolles, en Charanta adara francesa, e son nom es atestat Auriola en 1100. La motivacion deu nom de la comuna charantesa pòt estar la preséncia de calcedònias pseudomorficas, de las pèiras preciosas que i an trobat. Aquera particularitat es benlèu absenta d'Auriòlas, mes la pròva es que l'adjectiu pòt se trobar en toponimia fòra de la preséncia aparenta d'un nom. L'adjectiu auriòl, auriòla pòt aver en lengadocian un sens concret (la color deu sòl), mes es sustot valorizant, perqué es en relacion emb l'aur, simbòle de riquesa. Ajustem que Auriòlas e Oriolles an un autre punt comun : lo nom èra citat au singular a l'Edat Mejana, mes adara es au plurau, benlèu simplament grafic e francés (es mut dens l'occitan local).

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Marie-José Guyot | | |
| març 2001 | 2020 | Danielle Blanchard Clamens | PS | agricultritz retirada |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Pelagrua; es adara deu canton deu Reulés e de las Bastidas.

## Demografia

modificar « persona »  v · d · m 
Evolucion demografica Populacion comunala actuala (2013): 122, totala: 140 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 304 | 284 | 294 | 304 | 319 | 315 | 294 | 274 | 274 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 267 | 260 | 231 | 253 | 240 | 234 | 203 | 202 | 217 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 226 | 250 | 254 | 240 | 208 | 216 | 204 | 215 | 202 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 171 | 179 | 122 | 110 | 112 | 117 | 126 | 130 | 134 140 |
| 2009 | 2010 |
| 132 133 | 129 130 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 143 abitants.

## Veire tanben

* Comunas de Gironda

## Nòtas

* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 50
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 510
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 185-186, a Montauriol
* Portau de Guiana